**สารจากนายกองค์การบริหารส่วนตำบลตาลเนิ้ง**

**-\*--\*---\*\*---\*--\*-**

**สวัสดีครับ พ่อ แม่ พี่ น้อง ที่รักทุกท่าน** องค์การบริหารส่วนตำบลตาลเนิ้ง เป็นองค์กรปกครองส่วนท้องถิ่นที่มีความใกล้ชิดกับประชาชน ซึ่งถือเป็นการกระจายอำนาจการบริหารมาสู่ส่วนท้องถิ่นในระดับต่าง ๆ องค์การบริหารส่วนตำบลตาลเนิ้งตระหนักถึงการกระจายอำนาจสู่ท้องถิ่น โดยมีบทบาทสำคัญในการพัฒนาท้องถิ่นให้มีความเจริญในด้านต่างๆ ไม่ว่าจะเป็นด้านโครงสร้างพื้นฐาน ด้านสาธารณูปโภค ด้านสาธารณสุขและสิ่งแวดล้อม ตลอดจนการให้การสนับสนุนด้านการศึกษา ศาสนา วัฒนธรรม ขนบธรรมเนียมประเพณี

นับตั้งแต่กระผมได้รับความไว้วางใจจากพ่อแม่พี่น้องประชาชนในตำบลตาลเนิ้งให้ได้มีโอกาสเข้ารับใช้ กระผม นายเข็มทอง คำภูแสนนายกองค์การบริหารส่วนตำบลตาลเนิ้ง และทีมงานผู้บริหาร ตลอดจนพนักงานส่วนตำบล ลูกจ้างทุกคน รู้สึกดีใจและภูมิใจที่ได้รับใช้พี่น้องชาวตาลเนิ้ง จะทุ่มเททั้งแรงกายและแรงใจ ที่จะช่วยผลักดันความเจริญก้าวหน้ามาสู่ท้องถิ่นของเรา ตลอดจนแก้ไขปัญหาในด้านต่าง ๆ ให้ประชาชนในพื้นที่ได้รับความสะดวกสบาย มีชีวิตความเป็นอยู่ที่ดีขึ้น

ในนามของคณะผู้บริหาร จะเห็นได้ว่าการบริหารงานทาง องค์การบริหารส่วนตำบล ไม่ได้คิดตัดสินใจเองตามลำพังเพียงฝ่ายเดียว หากแต่นำเอาปัญหาความต้องการของประชาชนในการสนองความต้องการ โดยผ่านมติของสภาหรือฝ่ายนิติบัญญัติ จึงจัดสรรงบประมาณตามความจำเป็นตามลำดับแต่ละหมู่บ้านโดยทั่วถึงกัน ซึ่งกระผมจะบริหารองค์กรให้มีประสิทธิภาพและประสิทธิผลสูงสุดพร้อม ๆ กับการแก้ไขปัญหา รวมถึงกำหนดแนวทางเพื่อพัฒนาชุมชนท้องถิ่นของตนเอง เพราะนโยบายสาธารณะระดับท้องถิ่นที่ดีย่อมขาดการมีส่วนร่วมของประชาชนมิได้ กระผมขอขอบคุณพ่อแม่พี่น้องชาว ตำบลตาลเนิ้งทุกท่าน ที่ได้มีส่วนร่วมกับ องค์การบริหารส่วนตำบลตาลเนิ้ง ของเราตลอดเวลาที่ผ่านมา ในโอกาสนี้กระผมในนามของ ผู้บริหารสูงสุดที่รับผิดชอบในการบริหาร ขอขอบคุณในความร่วมมือของทุกหน่วยงาน ชุมชนทุกหมู่บ้าน กลุ่มชมรมเครือข่ายอาชีพต่าง ๆ ตลอดจนพี่น้องประชาชนทุกท่าน ที่ให้ความร่วมมือให้กำลังใจ และให้การสนับสนุนด้วยดีมาโดยตลอด

ซึ่งการดำเนินการจัดทำเว็บไซต์ องค์การบริหารส่วนตำบลตาลเนิ้ง ในครั้งนี้ถือเป็นอีกหนึ่งช่องทางในการประชาสัมพันธ์ผลการปฏิบัติงาน และเป็นช่องทางหนึ่งในการรับฟังความคิดเห็นจากประชาชนหรือบุคคลอื่นเพื่อนำมาพิจารณาบริหารจัดการได้อย่างมีประสิทธิภาพและประสิทธิผล กระผมพร้อมทั้งคณะผู้บริหาร จะยึดถือแนวทางการดำเนินการปฏิบัติหน้าที่ด้วยความซื่อสัตย์ สุจริต และก่อให้เกิดประโยชน์สูงสุดแก่ประชาชนในตำบลตาลเนิ้งต่อไป

นายเข็มทอง คำภูแสน

นายกองค์การบริหารส่วนตำบลตาลเนิ้ง